ZAPISNIK

25. sjednice Vijeća Mjesnog odbora Kupinečki Kraljevec II.,
održane 30. listopada 2023.,
s početkom u 20,10 sati
Nazočni članovi Vijeća: Marijan Tatar, Ivan Milača, Stjepan Tatar, Srećko Ašperger i Ivan Maretić.
Ostali nazočni: Srečko Tatar, član Vijeća Gradske četvrti Brezovica.

Zapisnik vodi: Lidija Špišić, stručni referent za rad tijela mjesne samouprave.

Predsjedava: Marijan Tatar, predsjednik Vijeća.
         Predsjednik konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara 25. sjednicu Vijeća. Predlaže da se prije utvrđivanja dnevnog reda usvoji zapisnik 24. sjednice.

         Bez rasprave, jednoglasno (5 “za”), Vijeće prihvaća tekst zapisnika 24. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li prijedloga za dopunu dnevnog reda.
Budući da nema drugih prijedloga, daje na glasovanje predloženu dopunu dnevnog reda.
         Vijeće je jednoglasno (5 “za”) usvojilo

dnevni red:

1. Rasprava o Nacrtu prijedloga Odluke o financiranju mjesne samouprave
2. Rasprava o namjeri donošenja Plana potreba  za aktivnosti, programe i projekte unapređenja kvalitete života u 2024.  i osiguranju sredstava za donošenje istog 

3. Prijedloga zaključka o prijedlogu za produljenje zakupa prostora za rad MO Kupinečki Kraljevec II.

4. Rasprava o neizvršenim radovima akcije „uređivanje zelene površine u ulici Matički k.č. br. 2988/1 k.o. Kupinečki Kraljevec“ iz Plana komunalnih aktivnosti Gradske četvrti Brezovica u 2022.
5. Rasprava o potrebi uvrštenja zelene površine u ulici Matički k.č. br. 2988/1 k.o. Kupinečki Kraljevec u redovno održavanje javnih zelenih površina na području Mjesnog odbora Kupinečki Kraljevec II.

6. Rasprava o priključenju kućanstava s područja  Mjesnog odbora Kupinečki Kraljevec II. na vodoopskrbnu mrežu 

7. Obavijesti, pitanja i prijedlozi

  - podaci o statusu akcija projektiranja uređivanja zelenih površina iz PKA 2023.

             - obavijest Ministartva prostornog uređenja o potrebi dopune zahtjeva za 

               davanje suglasnosti na glavni projekt krajobraznog uređenja dječjeg 

               igrališta u ulici Tatari
Ad 1)  Rasprava o Nacrtu prijedloga Odluke o financiranju mjesne samouprave
        Predsjednik Vijeća konstatira da su članovi Vijeća primili dopis i Nacrt prijedloga Odluke.

Javno savjetovanje je završeno kao i rok za davanje mišljenja. Otvara raspravu.

Nakon kraće rasprave,  u kojoj su sudjelovali svi članovi Vijeća, predsjednik konstatira da je Vijeće mjesnog odbora primilo na znanje Nacrt prijedloga odluke o financiranju mjesne samouprave. 

Izneseno je nezadovoljstvo što vijeća mjesnih odbora nemaju utjecaj na rješavanje problematike planova malih komunalnih akcija kao temeljnog akta Vijeća, a kamoli na akte gradskih upravnih tijela i Gradske skupštine. Također je iznesen stav da gradska upravna tijela mišljenja vijeća gradskih četvrti i mjesnih odbora gotovo uopće ne uvažavaju, nisu obvezujuća te da  im je to samo dio procedure prilikom upućivanja akta na donošenje u Gradsku skupštinu, odn. radi zadovoljavanja statutarnih odredbi.
Ad 2) Rasprava o namjeri donošenja Plana potreba  za aktivnosti, programe i projekte 

           unapređenja kvalitete života u 2024.  i osiguranju sredstava za donošenje istog 

       Predsjednik Vijeća, Marijan Tatar konstatira da su članovi Vijeća u pisanom obliku primili obavijest Gradskog ureda za mjesnu samoupravu, promet, civilnu zaštitu i sigurnost vezano uz statutarnu mogućnost da mjesna samouprava uz akte za poboljšanje komunalnog standarda može donijeti akte za poboljšanje društvenog života na svom području. Otvara raspravu.
      Nakon kraće rasprave u kojoj su sudjelovali svi članovi Vijeća i član Vijeća Gradske četvrti Brezovica, Srećko Tatar utvrđen je Prijedlog zaključka te ga predsjednik Vijeća daje na glasovanje.

     Vijeće je jednoglasno (5 “za”) donijelo
ZAKLJUČAK 
 o namjeri donošenja Plana potreba za aktivnosti, programe i projekte unapređenja kvalitete života u 2024.  i osiguranju sredstava za donošenje istog
1. Vijeće Mjesnog odbora Kupinečki Kraljevec II. na zahtjev Gradskog ureda za mjesnu samoupravu, promet, civilnu zaštitu i sigurnost, KLASA: 024-08/23-001/20, 

URBROJ : 251 -13-10/001-23-7 od 28. rujna 2023. raspravilo je potrebe o aktivnostima, programima i projektima unapređenja kvalitete života u 2024. 

2. Vijeće planira donošenje Plana potreba za aktivnostima, programima i projektima unapređenja kvaliteta života te traži da se osiguraju financijska sredstva za realizaciju istog i to u maksimalnom predviđenom iznosu. 

3. Vijeće predlaže da se Planom financira Dan Mjesnog odbora Kupinečki Kraljevec II. koji se održava prvi vikend u kolovozu kao tradicionalna manifestacija sa kulturno-zabavnim i sportsko-rekreacijski programom te se provode aktivnosti brige o djeci i mladima, njihovu odgoju i obrazovanju. 

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Prijedlog zaključka o prijedlogu za produljenje zakupa prostora za rad MO Kupinečki 

          Kraljevec II
          Predsjednik Vijeća, Marijan Tatar konstatira da su članovi Vijeća primili Prijedlog zaključka u pisanom obliku. Budući da  ugovor o zakupu ističe krajem studenoga, predlaže da Vijeće zatraži produljenje zakupa prostora za rad MO Kupinečki Kraljevec II. Otvara raspravu.

        Budući da se nitko ne javlja za riječ, Prijedlog zaključka daje na glasovanje.
        Vijeće je jednoglasno (5 “za”) donijelo

ZAKLJUČAK

o prijedlogu za produljenje zakupa prostora za rad

 MO Kupinečki Kraljevec II
1. Vijeće Mjesnog odbora Kupinečki Kraljevec II  razmotrilo je problematiku nedostatka prostora za rad Vijeća Mjesnog odbora Kupinečki Kraljevec II.

      2. Vijeće predlaže produljenje zakupa prostora za rad Mjesnog odbora u objektu 

          Dobrovoljnog vatrogasnog društva Kupinečki Kraljevec, na adresi Matički 27.

      3.  Ovaj se Zaključak dostavlja Vijeću Gradske četvrti Brezovica na dalje postupanje.

Ad 4) Rasprava o neizvršenim radovima akcije „uređivanje zelene površine u ulici Matički

           k.č. br. 2988/1 k.o. Kupinečki Kraljevec“ iz Plana komunalnih aktivnosti Gradske 

           četvrti Brezovica u 2022.
          Predsjednik Vijeća, Marijan Tatar navodi da radovi prema ugovorenom troškovniku akcije uređivanja zelene površine u ulici Matički k.č. br. 2988/1 k.o. Kupinečki Kraljevec još nisu izvršeni, unatoč tome što je usmeno i pismeno kontaktirana Podružnica Zrinjevac te je mišljenja da bi o navedenoj problematici trebalo donijeti zaključak i uputiti ga Vijeću Gradske četvrti Brezovica na dalje postupanje. Otvara raspravu.  

          Nakon kraće rasprave u kojoj su sudjelovali svi članovi Vijeća i član Vijeća Gradske četvrti Brezovica, Srećko Tatar, predsjednik Vijeća utvrđuje Prijedlog zaključka te ga daje na glasovanje.

          Vijeće je jednoglasno (5 “za”) donijelo
ZAKLJUČAK

o potrebi izvršenja akcije “uređivanja zelene površine u ulici Matički k.č. br. 2988/1 k.o. Kupinečki Kraljevec”
1. Vijeće Mjesnog odbora Kupinečki Kraljevec II. raspravilo potrebu izvršenja akcije “uređivanje 
zelene površine u ulici Matički, između k.br. 23 i 25” (k.č. br. 2988/1 k.o. Kupinečki Kraljevec) iz Plana komunalnih aktivnosti Gradske četvrti Brezovica u 2022.
2. Vijeće je upozorilo da dio radova sadržanih u troškovniku koji je sastavni dio Ugovora o izvođenju radova na uređenju javnih zelenih površina u Gradskoj četvrti Brezovica za 2022. nije izvršen (radovi sa biljnim materijalom i postavljanje samostojeće košarice za sitni otpad), te je izvoditelj radova Zagrebački holding d.o.o. Podružnica Zrinjevac o navedenome izvješten u svibnju 2023. godine.
3. Budući da do sada radovi iz točke 2. ovog Zaključka nisu izvršeni, Vijeće traži izvid te utvrđivanje činjeničnog stanja na navedenoj lokaciji u cilju  rješavanja predmetne problematike.

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 5) Rasprava o potrebi uvrštenja zelene površine u ulici Matički k.č. br. 2988/1 k.o. Kupinečki 

          Kraljevec u redovno održavanje javnih zelenih površina na području Mjesnog odbora

          Kupinečki Kraljevec II.

         Predsjednik Vijeća, Marijan Tatar obrazlaže potrebu uvrštenja uređenih zelenih površina u redovno održavanje. Otvara raspravu.

          Nakon kraće rasprave, predsjednik Vijeća utvrđuje Prijedlog zaključka te ga daje na glasovanje.

         Vijeće je jednoglasno (5 “za”) donijelo
ZAKLJUČAK
o potrebi uvrštenja zelene površine u ulici Matički k.č. br. 2988/1 k.o. Kupinečki

Kraljevec u redovno održavanje javnih zelenih površina na području Mjesnog odbora

Kupinečki Kraljevec II.
1. Vijeće Mjesnog odbora Kupinečki Kraljevec II. raspravilo je potrebu uvrštenja zelene površine u ulici Matički k.č. br. 2988/1 k.o. Kupinečki Kraljevec u redovno održavanje javnih zelenih površina.
2. Vijeće predlaže da se površina iz točke 1. ovog Zaključka uvrsti u u redovno održavanje javnih zelenih površina na području Mjesnog odbora Kupinečki Kraljevec II. budući da je uređivanje navedene površine ugovoreno temeljem Plana komunalnih aktivnosti Gradske četvrti Brezovica u 2022.

3. Ovaj zaključak dostavlja se Vijeću Gradske četvrti Brezovica na dalje postupanje.
Ad 6) Rasprava o priključenju kućanstava s područja Mjesnog odbora Kupinečki Kraljevec II. 

          na vodoopskrbnu mrežu 

         Predsjednik Vijeća upoznaje članove Vijeća Mjesnog odbora Kupinečki Kraljevec II. sa zamolbom Voditelja Područnog odsjeka Brezovica (Novi Zagreb)  da članovi Vijeća na sjednici rasprave glavne razloge koji sprečavaju građane Mjesnog odbora Kupinečki Kraljevec II. da se priključe na sustav javnog isporučitelja vodnih usluga te otvara raspravu.        

        Nakon kraće rasprave svih članova Vijeća, predsjednik Marijan Tatar konstatira da dio kućanstava na području Mjesnog odbora Kupinečki Kraljevec II. nije priključen na vodoopskrbni cjevovod iz financijskih razloga (iznos priključka, dužina priključka, cijena vode) i neriješenih imovinsko-pravnih odnosa na parcelama gdje su im objekti.
Ad 7) Obavijesti, pitanja i prijedlozi
          Predsjednik Vijeća, Marijan Tatar konstatira da su članovi Vijeća uz ovu točku dnevnog reda primili podatke o statusu akcija projektiranja uređivanja zelenih površina iz PKA 2023. i obavijest Ministartva prostornog uređenja o potrebi dopune zahtjeva za davanje suglasnosti na glavni projekt krajobraznog uređenja dječjeg igrališta u ulici Tatari.

         Član Vijeća Gradske četvrti Brezovica, Srećko Tatar informira članove Vijeća da je na Prijedlog izmjene Plana komunalnih aktivnosti Gradske četvrti Brezovica u 2023. na sjednici Vijeća Gradske četvrti Brezovica podnio amandman “šodranje ulice Vodovodni put” te ga je Vijeće prihvatilo. 

         Budući da se nitko ne javlja za riječ, predsjednik Vijeća, Marijan Tatar zaključuje 25. sjednicu Vijeća Mjesnog odbora Kupinečki Kraljevec II.
         Dovršeno u 21,10 sati.
         Zapisnik vodila:

           Lidija Špišić
         KLASA:026-08/23-003/2159
         URBROJ:251-13-11-8/005-23-2
         Kupinečki Kraljevec, 30. listopada 2023.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
	Izvješće o glasanju

na 25. sjednici Vijeća Mjesnog odbora Kupinečki Kraljevec II.,

30. listopada 2023.

